钦定古今图书集成/明伦汇编/闺媛典/第037卷 > 皇清一 > 胡承虞妻方氏
## 钦定古今图书集成/明伦汇编/闺媛典/第037卷 > 皇清一 > 胡承虞妻方氏

按《钱塘县志》：方氏，郡庠生胡承虞妻。甫归胡而承虞即负笈出游，祖母与母两世待养，方以一弱女子，周旋启处，皆得欢心。祖姑与姑先后病笃，方刲右臂杂羹中食之，立愈。后承虞归而病，方刲左臂以愈。越数年，承虞复有疾，益甚，医皆谢去，方曰：“吾臂三刲三效，幸邀帝鉴，今独不效乎？” 如前烹和以进，又复霍然。君子曰：“至诚感神” ，方氏有焉。